

ΕΕ5Τ 

Κθ35θη: 5ί9β 
(βΓη&θάύθψ 
Εοο3(ίοη: ΑΙίιβηΛ ΕΙΙιηίΚο 
Τγρθ9Γ3(ίθΐ^^ 


25765 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1831 

26 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της άδειας λειτουργίας του πιστωτικού 
ιδρύματος με την επωνυμία «ΤΡΑΠΕΖΑ ΡΒΟΒΑΝΚ 
Α.Ε.», τερματισμός του έργου του επιτρόπου, θέση 
του πιστωτικού ιδρύματος σε ειδική εκκαθάριση 

και διορισμός ειδικού εκκαθαριστή. 1 

Εντολή μεταβίβασης περιουσιακών στοιχείων του 
υπό ειδική εκκαθάριση πιστωτικού ιδρύματος με 
την επωνυμία «ΤΡΑΠΕΖΑ ΡΒΟΒΑΝΚ Α.Ε.» στο πι¬ 
στωτικό ίδρυμα με την επωνυμία «ΕΘΝΙΚΗ ΤΡΑ¬ 
ΠΕΖΑ ΤΗΣ ΕΛΛΑΔΟΣ Α.Ε.». 2 

Καθορισμός της διαφοράς αξίας μεταξύ στοιχείων 
παθητικού και στοιχείων ενεργητικού που μεταβι¬ 
βάζονται από το υπό ειδική εκκαθάριση πιστωτι¬ 
κό ίδρυμα «ΤΡΑΠΕΖΑ ΡΒΟΒΑΝΚ Α.Ε.» στο πιστω¬ 
τικό ίδρυμα με την επωνυμία «ΕΘΝΙΚΗ ΤΡΑΠΕΖΑ 
ΤΗΣ ΕΛΛΑΔΟΣ Α.Ε.». 3 


ΑΠΟΦΑΣΕΙ Σ 

(Συνεδρίαση 85/26.7.2013, θέμα 1) 

Ανάκληση της άδειας λειτουργίας του πιστωτικού ιδρύ¬ 
ματος με την επωνυμία «ΤΡΑΠΕΖΑ ΡΒΟΒΑΝΚ Α.Ε.», 
τερματισμός του έργου του επιτρόπου, θέση του πι¬ 
στωτικού ιδρύματος σε ειδική εκκαθάριση και διορι¬ 
σμός ειδικού εκκαθαριστή. 

Η ΕΠΙΤΡΟΠΗ ΠΙΣΤΩΤΙΚΩΝ 
ΚΑΙ ΑΣΦΑΛΙΣΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 55Α του Καταστατικού της Τράπεζας 
της Ελλάδος, 

β) την Πράξη Εκτελεστικής Επιτροπής 1/20.12.2012 
«Ανασύσταση Επιτροπής Πιστωτικών και Ασφαλιστικών 
Θεμάτων και ανάθεση αρμοδιότητας» (ΦΕΚ Β’ 3410), 
όπως ισχύει, 

γ) το ν. 3601/2007 «Ανάληψη και άσκηση δραστηριοτή¬ 
των από τα πιστωτικά ιδρύματα, επάρκεια ιδίων κεφα¬ 
λαίων των πιστωτικών ιδρυμάτων και των επιχειρήσεων 
παροχής επενδυτικών υπηρεσιών και λοιπές διατάξεις» 
(ΦΕΚ Α' 178), όπως ισχύει, και ιδίως τα άρθρα 5, 8, 27, 
63 και 68 αυτού, 


δ) την ΠΔ/ΤΕ 2630/29.10.2010 «Ορισμός των ιδίων κεφα¬ 
λαίων των πιστωτικών ιδρυμάτων που έχουν την έδρα 
τους στην Ελλάδα» (ΦΕΚ Β' 1714), όπως τροποποιήθηκε 
με την Πράξη Εκτελεστικής Επιτροπής 13/28.3.2013 «Κα¬ 
θορισμός συντελεστών κυρίων στοιχείων των βασικών 
ιδίων κεφαλαίων επί των σταθμισμένων κατά κίνδυνο 
στοιχείων ενεργητικού των πιστωτικών ιδρυμάτων που 
έχουν την έδρα τους στην Ελλάδα και τροποποίηση της 
ΠΔ/ΤΕ 2630/29.10.2010» (ΦΕΚ Β' 708), 
ε) την απόφαση ΕΤΠΘ 102/2/21.5.2001 Παροχή άδειας 
λειτουργίας νέας τράπεζας υπό την επωνυμία «ΤΡΑΠΕ¬ 
ΖΑ ΡΒΟΒΑΝΚ Α.Ε.» (ΦΕΚ Α' 164), 
στ) την απόφαση ΕΠΑΘ 36/11/19.4.2012 Αξιολόγηση της 
βιωσιμότητας του πιστωτικού ιδρύματος με την επωνυ¬ 
μία «ΤΡΑΠΕΖΑ ΡΒΟΒΑΝΚ Α.Ε.», 
ζ) την απόφαση ΕΠΑΘ 53/19/26.10.2012 Επιβολή ειδικών 
κεφαλαιακών απαιτήσεων στο πιστωτικό ίδρυμα με την 
επωνυμία «ΤΡΑΠΕΖΑ ΡΒΟΒΑΝΚ Α.Ε.», 
η) την απόφαση ΕΜΕ 10/3/10.5.2013 Διορισμός Επιτρό¬ 
που στο πιστωτικό ίδρυμα με την επωνυμία «ΤΡΑΠΕΖΑ 
ΡΒΟΒΑΝΚ Α.Ε.» (ΦΕΚ Υ.Ο.Δ.Δ. 207), 
θ) την απόφαση ΕΠΑΘ 76/1/27.5.2013 «Εφαρμογή των 
άρθρων 62 και 62Α του ν. 3601/2007 στο πιστωτικό ίδρυ¬ 
μα με την επωνυμία «ΤΡΑΠΕΖΑ ΡΒΟΒΑΝΚ Α.Ε.», 
ι) την υπό ΑΠ ΔΕΠΣ 4898/12.6.2013 υποβληθείσα έκθεση 
του επιτρόπου σύμφωνα με τα προβλεπόμενα στο αρ. 
63 παρ. 8 του ν. 3601/2007, 
ια) το από 25.7.2013 (ΑΠ ΔΕΠΣ 1800) έγγραφο της Διεύ¬ 
θυνσης Εποπτείας Πιστωτικού Συστήματος με το οποίο 
κλήθηκε ο επίτροπος να κοινοποιήσει στην Τράπεζα της 
Ελλάδος το αποτέλεσμα της διαδικασίας εξεύρεσης 
ιδιωτών επενδυτών, 

ιβ) το από 26.7.2013 (ΑΠ ΔΕΠΣ 6201) έγγραφο του 
επιτρόπου στο οποίο αναφέρονται οι ενέργειές του 
ενόψει της εξεύρεσης ιδιωτών επενδυτών, 
ιγ) το από 26.7.2013 σχετικό εισηγητικό σημείωμα της 
Διεύθυνσης Εποπτείας Πιστωτικού Συστήματος της 
Τράπεζας της Ελλάδος, 

ΕΠΕΙΔΗ 

ί. Τα ίδια κεφάλαια του πιστωτικού ιδρύματος με την 
επωνυμία «ΤΡΑΠΕΖΑ ΡΒΟΒΑΝΚ Α.Ε.» είναι αρνητικά 
και, σύμφωνα με τα εποπτικά στοιχεία της 31.3.2013, 
διαμορφώνονται, σε ενοποιημένη βάση, σε ποσό μείον 
δεκαπέντε εκατομμύρια εννιακόσιες ογδόντα μία χιλιά- 

δες ευρώ (€ -15.981.000) και επομένως είναι κατώτερα 
όχι μόνον από τα απαιτούμενα κεφάλαια με βάση την 
παρ. 1 του άρθρου 27 του ν. 3601/2007 και την ΠΔ/ΤΕ 
2630/29.10.2010, όπως ισχύουν, κατά το ποσόν των δια- 
κοσίων είκοσι τριών εκατομμυρίων εννιακοσίων τριάντα 
τεσσάρων χιλιάδων ευρώ (€ 223.934.000), αλλά ακόμη 
και από το ελάχιστο απαιτούμενο αρχικό κεφάλαιο, 
όπως αυτό ορίζεται για τα πιστωτικά ιδρύματα στο 
στοιχ. α) της παρ. 4 του άρθρου 5 του ν. 3601/2007, κατά 
παράβαση της παρ. 7 του ίδιου άρθρου, 

ϋ. εξαιτίας της ανωτέρω ανεπάρκειας των ιδίων κε¬ 
φαλαίων του πιστωτικού ιδρύματος με την επωνυμία 
«ΤΡΑΠΕΖΑ ΡΒΟΒΑΝΚ Α.Ε.» και της συνεχώς επιδεινού- 
μενης οικονομικής κατάστασής του, έχει καταστεί ανέ¬ 
φικτη η πρόσβαση στην παροχή ρευστότητας από την 
Ευρωπαϊκή Κεντρική Τράπεζα με πράξεις νομισματικής 
πολιτικής, ενώ δεν είναι πλέον εφικτή και η παροχή 
έκτακτης ρευστότητας από την Τράπεζα της Ελλάδος, 

μι. από το ποσό των διακοσίων ογδόντα δύο εκα¬ 
τομμυρίων ευρώ (€ 282.000.000), το οποίο είχε επιβλη¬ 
θεί στο πιστωτικό ίδρυμα με την επωνυμία «ΤΡΑΠΕΖΑ 
ΡΒΟΒΑΝΚ Α.Ε.» ως ειδική κεφαλαιακή απαίτηση δυνάμει 
της ανωτέρω υπό στοιχείο ζ) απόφασης, καλύφθηκε, 
με αύξηση του μετοχικού κεφαλαίου, μόνον το ποσό 
των πενήντα εννέα εκατομμυρίων διακοσίων σαράντα 
επτά χιλιάδων ευρώ (€ 59.247.000), ενώ η κάλυψη του 
υπολειπόμενου ποσού μέσω δύο ομολογιακών δανείων 
δεν κατέστη δυνατή, παρά τις διαδοχικές παρατάσεις 
των εκδόσεων αυτών, 

ίν. η διαδικασία εξεύρεσης ιδιωτών επενδυτών από τον 
επίτροπο, ο οποίος διορίστηκε δυνάμει της ανωτέρω 
υπό στοιχείο η) απόφασης προκειμένου να λάβει κάθε 
αναγκαίο μέτρο για την ολοκλήρωση της αύξησης με¬ 
τοχικού κεφαλαίου του εν λόγω πιστωτικού ιδρύματος, 
απέβη τελικώς άκαρπη, όπως ρητώς προκύπτει από το 
ανωτέρω υπό στοιχείο ιβ) έγγραφο του επιτρόπου προς 
την Τράπεζα της Ελλάδος, με αποτέλεσμα να καθίστα¬ 
ται αδύνατη η ολοκλήρωση της αύξησης του μετοχι¬ 
κού κεφαλαίου και η αποκατάσταση της κεφαλαιακής 
επάρκειας αυτού, 

ν. η δια της ανωτέρω υπό στοιχείο θ) απόφασης ΕΠΑΘ 
ταχθείσα προθεσμία της 30ης Ιουνίου 2013 για την αύ¬ 
ξηση των κεφαλαίων του πιστωτικού ιδρύματος, κατά 
το ποσό που είχε ορισθεί σε αυτή, παρήλθε άπρακτη, 

νί. εκ των ανωτέρω διαπιστώνεται ότι το πιστωτι¬ 
κό ίδρυμα δεν μπορεί να ανακάμψει και δεν προσφέ¬ 
ρει πλέον τα εχέγγυο ότι δύναται να εκπληρώσει τις 
υποχρεώσεις του και να διασφαλίσει τα επιστρεπτέα 
κεφάλαια που του έχουν εμπιστευτεί οι πιστωτές του 
και ιδίως οι καταθέτες, καθώς και ότι δεν πληρούνται 
πλέον οι όροι υπό τους οποίους έλαβε άδεια λειτουρ¬ 
γίας, αποφασίζει ότι: 

1. Ανακαλείται η άδεια λειτουργίας του πιστωτικού 
ιδρύματος με την επωνυμία «ΤΡΑΠΕΖΑ ΡΒΟΒΑΝΚ Α.Ε.» 
και τερματίζεται το έργο του επιτρόπου δυνάμει των 
διατάξεων της παραγράφου 13 του άρθρου 63 σε συν¬ 
δυασμό με το άρθρο 8 [παράγραφος 1 περ. α) στοιχ. 
ίν), γ) και δ)] του ν. 3601/2007 και τίθεται αυτό σε ειδική 
εκκαθάριση σύμφωνα με το άρθρο 68 του ν. 3601/2007. 

2. Ειδικός εκκαθαριστής του ως άνω ιδρύματος 
διορίζεται η ανώνυμη εταιρεία με την επωνυμία 
«ΡΒΙΟΕ\Α/ΑΤΕΒΗΟΙΙ8ΕΟΟΟΡΕΒ8 ΒΨδΙΝΕδδ δΟΙΙΠΊΟΝδ 
Ανώνυμη Εταιρεία Παροχής Επιχειρηματικών και 


Λογιστικών Υπηρεσιών» και τον διακριτικό τίτλο 
«ΡΒΙΟΕΪΑ/ΑΤΕΒΗΟυδΕΟΟΟΡΕΒδ ΒΨδΙΝΕδδ δΟΕΨΤΙΟΝδ 
Α.Ε.», αριθμός Μ.Α.Ε. 37679/1ΑΤ/Β/97/358/02. 

3. Το ως άνω ίδρυμα επιτρέπεται εφεξής να διενερ¬ 
γεί μόνο τις πράξεις που υπηρετούν τον σκοπό της 
εκκαθάρισης. Ειδικώς απαγορεύεται η άσκηση όλων 
των δραστηριοτήτων της παραγράφου 1 του άρθρου 
11 του ν. 3601/2007. 

Η απόφαση αυτή να δημοσιευθεί στην Εφημερίδα της 
Κυβερνήσεως και να αναρτηθεί στον ιστότοπο της Τρά¬ 
πεζας της Ελλάδος. 

Ο Πρόεδρος 

ΓΕΩΡΓΙΟΣ ΠΡΟΒΟΠΟΥΛΟΣ 
-♦- 

( 2 ) 

(Συνεδρίαση 12/26.7.2013, θέμα 1) 

Εντολή μεταβίβασης περιουσιακών στοιχείων του υπό 
ειδική εκκαθάριση πιστωτικού ιδρύματος με την επω¬ 
νυμία «ΤΡΑΠΕΖΑ ΡΒΟΒΑΝΚ Α.Ε.» στο πιστωτικό ίδρυ¬ 
μα με την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ Α.Ε.» 

Η ΕΠΙΤΡΟΠΗ ΜΕΤΡΩΝ ΕΞΥΓΙΑΝΣΗΣ 
Αφού έλαβε υπόψη: 

α) το άρθρο 55Α του Καταστατικού της Τράπεζας 
της Ελλάδος, 

β) την Πράξη Εκτελεστικής Επιτροπής της Τράπεζας 
της Ελλάδος 6/8.1.2013 «Ανασύσταση Επιτροπής Μέτρων 
Εξυγίανσης και ανάθεση αρμοδιοτήτων» (ΦΕΚ Β' 13), 
γ) το ν. 3601/2007 «Ανάληψη και άσκηση δραστηριοτή¬ 
των από τα πιστωτικά ιδρύματα, επάρκεια ιδίων κεφα¬ 
λαίων των πιστωτικών ιδρυμάτων και των επιχειρήσεων 
παροχής επενδυτικών υπηρεσιών και λοιπές διατάξεις» 
(ΦΕΚ Α’ 178), όπως ισχύει, και ιδιαίτερα τις διατάξεις των 
άρθρων 63Β, 63Δ, 68 και 69 παρ. 3 αυτού, 
δ) την Απόφαση ΕΠΑΘ 85/1/26.7.2013 «Ανάκληση της 
άδειας λειτουργίας του πιστωτικού ιδρύματος με την 
επωνυμία «ΤΡΑΠΕΖΑ ΡΒΟΒΑΝΚ Α.Ε.», τερματισμός του 
έργου του επιτρόπου, θέση του πιστωτικού ιδρύματος 
σε ειδική εκκαθάριση και διορισμός ειδικού εκκαθαρι- 
στή», 

ε) την από 26.7.2013 επιστολή του Ταμείου Χρημα¬ 
τοπιστωτικής Σταθερότητας (ΤΧΣ), με την οποία γνω¬ 
στοποιεί στην Τράπεζα της Ελλάδος ότι αποφάσισε να 
χορηγήσει τη συναίνεσή του στην «ΕΘΝΙΚΗ ΤΡΑΠΕΖΑ 
ΤΗΣ ΕΛΛΑΔΟΣ Α.Ε.» και στην «ΤΡΑΠΕΖΑ ΕΙΙΒΟΒΑΝΚ 
ΕΒΘΑ3ΙΑ3 Α.Ε.» για την υποβολή δεσμευτικής προ¬ 
σφοράς στην Τράπεζα της Ελλάδος για την απόκτηση 
περιουσιακών στοιχείων του πιστωτικού ιδρύματος με 
την επωνυμία «ΤΡΑΠΕΖΑ ΡΒΟΒΑΝΚ Α.Ε.», 
στ) τις έγγραφες προσφορές που υπεβλήθησαν στο 
πλαίσιο της από 26.7.2013 άτυπης διαδικασίας υποβολής 
προσφορών που έλαβε χώρα ενώπιον της Επιτροπής 
Μέτρων Εξυγίανσης για την απόκτηση επιλεγμένων πε¬ 
ριουσιακών στοιχείων του υπό ειδική εκκαθάριση πιστω¬ 
τικού ιδρύματος με την επωνυμία «ΤΡΑΠΕΖΑ ΡΒΟΒΑΝΚ 
Α.Ε.», 

ζ) την από 26.7.2013 δήλωση του πιστωτικού ιδρύματος 
με την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», 
σύμφωνα με την οποία αυτό συναινεί στη μεταβίβαση 
σε αυτό των αναφερόμενων στην παρούσα απόφαση 

περιουσιακών στοιχείων του ως άνω υπό ειδική εκκα¬ 
θάριση πιστωτικού ιδρύματος, 
η) το από 26.7.2013 σχετικό εισηγητικό σημείωμα της 
Μονάδας Εξυγίανσης Πιστωτικών Ιδρυμάτων της Τρά¬ 
πεζας της Ελλάδος, 

ΕΠΕΙΔΗ 

ί) το πιστωτικό ίδρυμα με την επωνυμία «ΤΡΑΠΕΖΑ 
ΡΒΟΒΑΝΚ Α.Ε.» έχει τεθεί σε ειδική εκκαθάριση, 
ϋ) οι συνολικές καταθέσεις πελατών στο ως άνω πι¬ 
στωτικό ίδρυμα ανέρχονται την 31.03.2013, σύμφωνα 
με διαθέσιμα στοιχεία, σε ποσό ευρώ τριών δισεκα¬ 
τομμυρίων εκατόν είκοσι τριών εκατομμυρίων εξήντα 
έξι χιλιάδων (€ 3.123.066.000) εκ των οποίων το εγγυη¬ 
μένο από το ΤΕΚΕ μέρος, σύμφωνα με το άρθρο 9 του 
ν. 3746/2009, όπως ισχύει, ήταν ευρώ ένα δισεκατομ¬ 
μύριο εννιακόσια ενενήντα οκτώ εκατομμύρια εκατόν 
εξήντα δύο χιλιάδες επτακόσια δύο (€ 1.998.162.702), 
ίϋ) δεδομένης της παρούσας δυσμενούς δημοσιονο¬ 
μικής και οικονομικής συγκυρίας στην Ελλάδα, η εμπι¬ 
στοσύνη του κοινού στη σταθερότητα και την εύρυθμη 
λειτουργία του χρηματοπιστωτικού συστήματος θα 
κλονιζόταν από τη διακοπή των τραπεζικών συναλλα¬ 
γών του υπό ειδική εκκαθάριση πιστωτικού ιδρύματος. 
Ειδικότερα, εκτιμάται ότι μόνη η ανάκληση της αδείας 
λειτουργίας του πιστωτικού ιδρύματος με την επωνυ¬ 
μία «ΤΡΑΠΕΖΑ ΡΒΟΒΑΝΚ Α.Ε.» χωρίς τη λήψη μέτρων 
εξυγίανσης θα επέφερε κλυδωνισμούς στη χρηματοπι¬ 
στωτική σταθερότητα, ιδίως δε με την παραπομπή μόνο 
των εγγυημένων καταθέσεων στη διαδικασία αποζημί¬ 
ωσης του ΤΕΚΕ. Η απώλεια του μη καλυπτόμενου, κατά 
το ν. 3746/2009, μέρους των καταθέσεων πελατείας, 
ανερχόμενου με στοιχεία 31.03.2013, σε ποσό ευρώ ενός 
δισεκατομμυρίου εκατόν είκοσι τεσσάρων εκατομμυ¬ 
ρίων εννιακοσίων τριών χιλιάδων διακοσίων ενενήντα 
οκτώ (€ 1.124.903.298) πρέπει για αυτούς τους λόγους 
να αποφευχθεί, ενώ η συνέχιση των τραπεζικών εργα¬ 


σιών από άλλο πιστωτικό ίδρυμα κρίνεται ως πρόσφορο 
μέτρο διασφάλισης της εμπιστοσύνης των καταθετών, 
της σταθερότητας και της εύρυθμης λειτουργίας του 
χρηματοπιστωτικού συστήματος, 
ίν) η διαδικασία υποβολής προσφορών που έλαβε χώρα 
ενώπιον της Επιτροπής για την απόκτηση περιουσιακών 
στοιχείων του υπό ειδική εκκαθάριση πιστωτικού ιδρύ¬ 
ματος με την επωνυμία «ΤΡΑΠΕΖΑ ΡΒΟΒΑΝΚ Α.Ε.» απέβη 
επιτυχής. Ειδικότερα η Επιτροπή, κατόπιν των υποβλη- 
θεισών προσφορών των πιστωτικών ιδρυμάτων με την 
επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» και 
«ΤΡΑΠΕΖΑ ΕυΒΟΒΑΝΚ ΕΒΘΑ8ΙΑ3 Α.Ε.» για τη μεταβί¬ 
βαση περιουσιακών στοιχείων του υπό ειδική εκκαθά¬ 
ριση πιστωτικού ιδρύματος με την επωνυμία «ΤΡΑΠΕΖΑ 
ΡΒΟΒΑΝΚ Α.Ε.», καθώς και της σχετικής ως άνω υπό στοι¬ 
χείο η) εισήγησης της Μονάδας Εξυγίανσης Πιστωτικών 
Ιδρυμάτων, την οποία και υιοθετεί, κατακύρωσε τα περι¬ 
ουσιακά στοιχεία, όπως αναφέρονται στο Παράρτημα της 
παρούσας, στο πιστωτικό ίδρυμα με την επωνυμία «ΕΘΝΙ¬ 
ΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», το οποίο δήλωσε ήδη 
εγγράφως ότι αποδέχεται τη μεταβίβασή τους σε αυτό. 
Η εν λόγω προσφορά, η οποία έχει ήδη εγκριθεί από το 
Ταμείο Χρηματοπιστωτικής Σταθερότητας, κρίνεται ως 
η πιο συμφέρουσα καθώς συνεπάγεται το χαμηλότερο 
κόστος και τις μεγαλύτερες συνέργειες, ενώ διασφαλίζει 
και την αποτελεσματική συνέχεια των συναλλαγών του 
υπό ειδική εκκαθάριση πιστωτικού ιδρύματος. Τέλος, η 
μεταβίβαση στοιχείων ενεργητικού και παθητικού απο¬ 
τελεί τη βέλτιστη λύση καθώς ελαχιστοποιεί το κόστος 
εξυγίανσης, αποφασίζει τα εξής: 

να υποχρεώσει τον ειδικό εκκαθαριστή του υπό ειδι¬ 
κή εκκαθάριση πιστωτικού ιδρύματος με την επωνυμία 
«ΤΡΑΠΕΖΑ ΡΒΟΒΑΝΚ Α.Ε.» στην παραχρήμα μεταβίβα¬ 
ση των αναφερόμενων στο Παράρτημα της παρούσας 
περιουσιακών στοιχείων του στο πιστωτικό ίδρυμα με 
την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.». 

Παράρτημα 

1. Στο πιστωτικό ίδρυμα με την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» (εφεξής: 
«η ΕΤΕ») μεταβιβάζονται όλες οι συμβατικές σχέσεις του υπό ειδική εκκαθάριση πιστωτικού 
ιδρύματος με την επωνυμία «ΤΡΑΠΕΖΑ ΡΡΟΒΑΝΚ Α.Ε.» (εφεξής: «η ΡΡΟΒΑΝΚ») με τρίτους, 
στις οποίες υποκαθίσταται πλέον πλήρως η «ΕΤΕ», καθώς και το σύνολο του ενεργητικού και 
παθητικού της «ΡΡΟΒΑΝΚ» (δικαιώματα, αξιώσεις, υποχρεώσεις και βάρη κάθε είδους), εκτός 
από τις συμβατικές σχέσεις και τα περιουσιακά στοιχεία που περιγράφονται στη συνέχεια στον 
αριθμό 2 υπό στοιχεία α) έως και ιβ) και αναφέρονται εφεξής συνολικά ως «μη μεταβιβαζόμενα 
στοιχεία». 

Ειδικότερα, στα περιουσιακά στοιχεία (συμβατικές σχέσεις, ενεργητικό και παθητικό) που θα 
μεταβιβασθούν στη «ΕΤΕ» συγκαταλέγονται, εκτός αν περιλαμβάνονται στα μη μεταβιβαζόμενα 
στοιχεία, ιδίως τα ακόλουθα: 

α) Τα ταμειακά διαθέσιμα της «ΡΡΟΒΑΝΚ», εκτός από αυτά που περιλαμβάνονται στα μη 
μεταβιβαζόμενα στοιχεία. 

β) Οι έννομες σχέσεις της «ΡΡΟΒΑΝΚ» που πηγάζουν ή σχετίζονται με καταθέσεις της στην 
Τράπεζα της Ελλάδος, στις οποίες συμπεριλαμβάνονται και τα ελάχιστα υποχρεωτικά 
αποθεματικά. 

γ) Οι έννομες σχέσεις της «ΡΡΟΒΑΝΚ» που πηγάζουν ή σχετίζονται με καταθέσεις και 
τραπεζικούς λογαριασμούς που η «ΡΡΟΒΑΝΚ» τηρεί σε πιστωτικά ιδρύματα της Ελλάδας ή 
του Εξωτερικού. 

δ) Οι έννομες σχέσεις της «ΡΡΟΒΑΝΚ» που πηγάζουν ή σχετίζονται με δανειακές ή άλλου 
είδους πιστοδοτικές συμβάσεις που έχει καταρτίσει με πιστωτικά ιδρύματα. 

ε) Οι έννομες σχέσεις της «ΡΡΟΒΑΝΚ» έναντι πελατών της που πηγάζουν ή σχετίζονται με 
δανειακές ή άλλου είδους πιστοδοτικές συμβάσεις με αυτούς. Από τη μεταβίβαση εξαιρούνται 
έννομες σχέσεις οι οποίες πηγάζουν ή σχετίζονται με δανειακές ή άλλου είδους πιστοδοτικές 
συμβάσεις με πελάτες της «ΡΡΟΒΑΝΚ» που περιλαμβάνονται στα μη μεταβιβαζόμενα στοιχεία. 

στ) Οι έννομες σχέσεις της «ΡΡΟΒΑΝΚ» που πηγάζουν ή σχετίζονται με συμβάσεις πώλησης 
με σύμφωνα επαναγοράς (ΡΕΡΟδ και ΡΕΝ/ΕΡ3Ε ΡΕΡ08) που έχει καταρτίσει η «ΡΡΟΒΑΝΚ». 

ζ) Οι έννομες σχέσεις της «ΡΡΟΒΑΝΚ» που πηγάζουν ή σχετίζονται με συμβάσεις μίσθωσης ή 
πώλησης κινητής ή ακίνητης περιουσίας, τόσο στις περιπτώσεις που η «ΡΡΟΒΑΝΚ» έχει 

συμβληθεί ως μισθωτής ή αγοραστής όσο και στις περιπτώσεις που η «ΡΡΟΒΑΝΚ» έχει 
συμβληθεί ως εκμισθωτής ή πωλητής. 

η) Τα δικαιώματα, ενοχικά και εμπράγματα, της «ΡΡΟΒΑΝΚ» επί αξιογράφων, εγχάρτων ή 
άυλων, και επί χρηματοπιστωτικών μέσων, εγχάρτων ή άυλων, συμπεριλαμβανομένων 
μετοχών, ομολόγων, παραγώγων, επιταγών και άλλων χρεογράφων. 

θ) Τα εμπράγματα δικαιώματα της «ΡΡΟΒΑΝΚ» επί κινητών και ακινήτων. 

ι) Όλες οι απαιτήσεις και οι υποχρεώσεις της «ΡΡΟΒΑΝΚ» κατά του Ελληνικού Δημοσίου και 
Νομικών Προσώπων Δημοσίου Δικαίου, εκτός από αυτές που περιλαμβάνονται στα μη 
μεταβιβαζόμενα στοιχεία. 

ια) Οι έννομες σχέσεις που πηγάζουν ή σχετίζονται με συμβάσεις ανοίγματος τραπεζικών 
λογαριασμών και οι υποχρεώσεις της «ΡΡΟΒΑΝΚ» από κάθε είδους καταθέσεις πελατών της 
σε αυτήν, συμπεριλαμβανομένων των καταθέσεων άλλων πιστωτικών ιδρυμάτων στην 
«ΡΡΟΒΑΝΚ», ανεξαρτήτως του ορίου και των εξαιρέσεων του ν. 3746/2009. Εντολές 
πληρωμής, πιστωτικές ή χρεωστικές, με αναφορά σε κάποιον από τους παραπάνω 
λογαριασμούς, που είχαν δοθεί αλλά δεν είχαν εκτελεστεί έως την ανάκληση της άδειας 
εκτελούνται πλέον από την «ΕΤΕ». Επιταγές που αναφέρουν ως πληρώτρια τράπεζα την 
«ΡΡΟΒΑΝΚ» θεωρούνται ότι αναγράφουν ως πληρώτρια τράπεζα την «ΕΤΕ», με όλες τις 
σχετικές συνέπειες, και σύρονται επί των παραπάνω λογαριασμών. 

ιβ) Οι έννομες σχέσεις από δανειακές ή άλλου είδους πιστοδοτικές συμβάσεις της «ΡΡΟΒΑΝΚ» 
με την Τράπεζα της Ελλάδος ή άλλα μέλη του Ευρωπαϊκού Συστήματος Κεντρικών Τραπεζών. 

ιγ) Οι έννομες σχέσεις και κάθε είδους υποχρεώσεις και δικαιώματα της «ΡΡΟΒΑΝΚ» που 
απορρέουν από την καθ’ οποιονδήποτε τρόπο συμμετοχή της σε οργανωμένες αγορές, 
χρηματιστήρια, συστήματα συμψηφισμού, συστήματα πληρωμών, καθώς και συστήματα 
εκκαθάρισης και/ή διακανονισμού χρηματοπιστωτικών μέσων, περιλαμβανομένων και των 
υποχρεώσεων και δικαιωμάτων που σχετίζονται με εντολές οι οποίες έχουν εισαχθεί στα ως 
άνω συστήματα πριν από τη μεταβίβαση των περιουσιακών στοιχείων της «ΡΡΟΒΑΝΚ» 
σύμφωνα με την παρούσα απόφαση και οι οποίες δεν έχουν εκκαθαριστεί, συμψηφιστεί ή 
διακανονιστεί έως τον χρόνο αυτόν. 

ιδ) Ο διακριτικός τίτλος και τα σήματα της «ΡΡΟΒΑΝΚ». 

ιε) Οι έννομες σχέσεις της «ΡΡΟΒΑΝΚ» από συμβάσεις οι οποίες εξυπηρετούν τη λειτουργία 
της. 

ιστ) Τα δικαιώματα διανοητικής ιδιοκτησίας της «ΡΡΟΒΑΝΚ», συμπεριλαμβανομένων ιδίως των 
δικαιωμάτων πνευματικής ιδιοκτησίας, δικαιωμάτων ευρεσιτεχνίας, δικαιωμάτων επί λογισμικού, 
αποκλειστικές ή μη άδειες χρήσης επί προϊόντων διανοητικής ιδιοκτησίας, κλπ. 

ιζ) Τα δικαιώματα και συμβατικές σχέσεις που σχετίζονται με τη λειτουργία ή την εξασφάλιση 
μεταβιβαζόμενων στοιχείων του ενεργητικού, όπως ιδίως απαιτήσεις και εμπράγματα 
δικαιώματα επί κινητών ή ακινήτων που έχουν μεταβιβαστεί καταπιστευτικά στην «ΡΡΟΒΑΝΚ», 
έγχαρτα ή άυλα αξιόγραφα (όπως ιδίως επιταγές), έγχαρτα ή άυλα χρηματοπιστωτικά μέσα που 
έχουν μεταβιβαστεί στην «ΡΡΟΒΑΝΚ» προς εξασφάλιση απαιτήσεών της, δικαιώματα 
επίσχεσης ή συμψηφισμού. 

ιη) Οι έννομες σχέσεις από συμβάσεις παροχής επενδυτικών υπηρεσιών της «ΡΡΟΒΑΝΚ». 

ιθ) Οι αξιώσεις της «ΡΡΟΒΑΝΚ» για αποζημίωση, ανεξαρτήτως αιτίας και θεμελίωσης 
(ενδοσυμβατική ή άλλη), συμπεριλαμβανομένων και αξιώσεών της για καταβολή χρηματικής 
ικανοποίησης λόγω ηθικής βλάβης ανεξαρτήτως αιτίας, καθώς και αξιώσεις αδικαιολόγητου 
πλουτισμού. Από τη μεταβίβαση εξαιρούνται αξιώσεις που συνδέονται με μη μεταβιβαζόμενα 
στοιχεία. 

κ) Τα δικαιώματα και υποχρεώσεις της «ΡΡΟΒΑΝΚ» έναντι του ΤΕΚΕ, ως είχαν προ της 
ανάκλησης της αδείας της «ΡΡΟΒΑΝΚ». 

κα) Οι έννομες σχέσεις οι πηγάζουσες από την έκδοση εγγυητικών επιστολών ή από άλλου 
είδους εγγυοδοτικές συμβάσεις της «ΡΡΟΒΑΝΚ» και τα συναφή με αυτές αναγωγικά 
δικαιώματα της «ΡΡΟΒΑΝΚ» έναντι πελατών της ή τρίτων, εκτός από αυτές που 
περιλαμβάνονται στα μη μεταβιβαζόμενα στοιχεία. 


2. Δε μεταβιβάζονται στην «ΕΤΕ» τα περιουσιακά στοιχεία (ενεργητικό, παθητικό και έννομες 
σχέσεις από συμβάσεις) που περιγράφονται αμέσως παρακάτω υπό τα στοιχεία α) έως και ιβ) 
(μη μεταβιβαζόμενα στοιχεία). Τα μη μεταβιβαζόμενα στοιχεία διατηρούνται υπό τη δικαιοκτησία 
(ενεργητικό) της «ΡΡΟΒΑΝΚ» ή συνεχίζουν να βαρύνουν (παθητικό) την «ΡΡΟΒΑΝΚ». Εφόσον 
στα μη μεταβιβαζόμενα στοιχεία περιλαμβάνονται συμβατικές σχέσεις, σ’ αυτές συμβαλλόμενη 
παραμένει η «ΡΡΟΒΑΝΚ». Τα μη μεταβιβαζόμενα στοιχεία είναι τα ακόλουθα: 

α) Οι έννομες σχέσεις της «ΡΡΟΒΑΝΚ» με τρίτους που πηγάζουν ή σχετίζονται με συμβάσεις 
εργασίας που έχει καταρτίσει η «ΡΡΟΒΑΝΚ», περιλαμβανόμενων των προκαταβολών μισθών. 

β) Οι υποχρεώσεις και τα δικαιώματα της «ΡΡΟΒΑΝΚ» έναντι των μετόχων της, που 
απορρέουν από τη μετοχική σχέση, συμπεριλαμβανομένων των υποχρεώσεων της 
«ΡΡΟΒΑΝΚ» για καταβολή μερισμάτων που έχουν εγκριθεί για προηγούμενες χρήσεις, τα 

οποία δεν έχουν αναληφθεί από τους δικαιούχους, και, σε περίπτωση παραγραφής, η 
υποχρέωση της «ΡΡΟΒΑΝΚ» για καταβολή τους στο Ελληνικό Δημόσιο. 

γ) Όλες οι αξιώσεις και υποχρεώσεις της «ΡΡΟΒΑΝΚ» έναντι τρίτων, περιλαμβανομένων και 
των υπαλλήλων της «ΡΡΟΒΑΝΚ», για καταβολή αποζημίωσης από οποιαδήποτε (συμβατική ή 
εξωσυμβατική) αιτία, για καταβολή χρηματικής ικανοποίησης λόγω ηθικής βλάβης, καθώς και 
για απόδοση αδικαιολόγητου πλουτισμού, εφόσον συνδέονται με τα μη μεταβιβαζόμενα 
στοιχεία. 

δ) Οι υποχρεώσεις που κατά το νόμο ικανοποιούνται από το προϊόν της εκκαθάρισης της 
«ΡΡΟΒΑΝΚ». 

ε) Οι αναβαλλόμενες φορολογικές απαιτήσεις και υποχρεώσεις της «ΡΡΟΒΑΝΚ» κατά του 
Ελληνικού Δημοσίου. 

στ) Οι φορολογικές απαιτήσεις και υποχρεώσεις της «ΡΡΟΒΑΝΚ», βάρη και τέλη κάθε είδους, 
ανεξάρτητα από το εάν έχουν γεννηθεί και αν έχουν βεβαιωθεί κατά το χρόνο μεταβίβασης των 
περιουσιακών στοιχείων της «ΡΡΟΒΑΝΚ» σύμφωνα με την παρούσα απόφαση. Ιδίως δεν 
μεταβιβάζονται υποχρεώσεις για καταβολή ή προκαταβολή φόρων κάθε είδους που 
παρακρατήθηκαν στο χρονικό διάστημα έως τη μεταβίβαση των περιουσιακών στοιχείων της 
«ΡΡΟΒΑΝΚ» σύμφωνα με την παρούσα απόφαση· για καταβολή τελών ή εισφορών που 
αφορούν παροχές για το παραπάνω χρονικό διάστημα 1 για πληρωμή προστίμων (ανεξάρτητα 
από τον χρόνο επιβολής) για πράξεις ή παραλείψεις της «ΡΡΟΒΑΝΚ» που συντελέστηκαν στο 
παραπάνω χρονικό διάστημα 1 για καταβολή συμπληρωματικού ή επιπρόσθετου φόρου 
αναφορικά με το παραπάνω χρονικό διάστημα. 

ζ) Οι απαιτήσεις και οι υποχρεώσεις της «ΡΡΟΒΑΝΚ» κάθε είδους έναντι ασφαλιστικών 
φορέων, οι οποίες αφορούν το χρονικό διάστημα έως τη μεταβίβαση των περιουσιακών 
στοιχείων της «ΡΡΟΒΑΝΚ» σύμφωνα με την παρούσα απόφαση. 

η) Οι υποχρεώσεις της «ΡΡΟΒΑΝΚ» έναντι ασφαλιστικών εταιρειών που αφορούν την παροχή 
πρόσθετης ασφάλισης των υπαλλήλων της «ΡΡΟΒΑΝΚ». 

θ) Οι έννομες σχέσεις της «ΡΡΟΒΑΝΚ» έναντι πελατών της από δανειακές ή άλλου είδους 
πιστοδοτικές συμβάσεις της «ΡΡΟΒΑΝΚ», συμπεριλαμβανομένων και αναγωγικών 
δικαιωμάτων της από την έκδοση εγγυητικών επιστολών ή από άλλου είδους εγγυοδοτικές 
συμβάσεις της «ΡΡΟΒΑΝΚ» με τρίτους, οι οποίες αφορούν απαιτήσεις σε οριστική 
καθυστέρηση κατά την έννοια της ΠΔ/ΤΕ 2442/1999, όπως ισχύει. 

ι) Τα πάσης φύσεως δικαιώματα και υποχρεώσεις που απορρέουν από εγγυητικές επιστολές 
έκδοσης της «ΡΡΟΒΑΝΚ» που έχουν καταπέσει. 

ια) Τα δικαιώματα και έννομες σχέσεις που σχετίζονται με τη λειτουργία ή την εξασφάλιση μη 
μεταβιβαζόμενων στοιχείων του ενεργητικού, όπως ιδίως απαιτήσεις και εμπράγματα 
δικαιώματα επί κινητών ή ακινήτων που έχουν μεταβιβαστεί καταπιστευτικά στην «ΡΒΟΒΑΝΚ», 
έγχαρτα ή άυλα αξιόγραφα (όπως ιδίως επιταγές), έγχαρτα ή άυλα χρηματοπιστωτικά μέσα που 
έχουν μεταβιβαστεί στην «ΡΒΟΒΑΝΚ» προς εξασφάλιση μη μεταβιβαζόμενων απαιτήσεών της, 
δικαιώματα επίσχεσης ή συμψηφισμού. 

ιβ) Ποσό ευρώ δεκατεσσάρων εκατομμυρίων (€ 14.000.000) από τα ταμειακά διαθέσιμα της 
«ΡΒΟΒΑΝΚ». 


3. Στα περιουσιακά στοιχεία της «ΕΤΕ» θα προστεθεί το ποσό που θα της καταβάλει το Ταμείο 
Χρηματοπιστωτικής Σταθερότητας, σύμφωνα με το άρθρο 63Δ παρ. 13 του ν. 3601/2007 σε 
συνδυασμό με το άρθρο 9 παρ. 15 εδ. α’ του ν. 4051/2012, όπως ισχύουν. 


Η απόφαση αυτή να δημοσιευθεί στην Εφημερίδα της Κυβερνήσεως και να αναρτηθεί στον ιστότοπο της 
Τράπεζας της Ελλάδος. 

Η Πρόεδρος 

ΕΛΕΝΗ ΔΕΝΔΡΙΝΟΥ-ΛΟΥΡΗ 
-♦- 


(3) 

(Συνεδρίαση 12/26.7.2013, θέμα 2) 

Καθορισμός της διαφοράς αξίας μεταξύ στοιχείων πα¬ 
θητικού και στοιχείων ενεργητικού που μεταβιβάζο¬ 
νται από το υπό ειδική εκκαθάριση πιστωτικό ίδρυμα 
«ΤΡΑΠΕΖΑ ΡΒΟΒΑΝΚ Α.Ε.» στο πιστωτικό ίδρυμα με 
την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.». 

Η ΕΠΙΤΡΟΠΗ ΜΕΤΡΩΝ ΕΞΥΓΙΑΝΣΗΣ, 

Αφού έλαβε υπόψη: 

α) το άρθρο 55Α του Καταστατικού της Τράπεζας 
της Ελλάδος, 

β) την Πράξη Εκτελεστικής Επιτροπής της Τράπεζας 
της Ελλάδος 6/8.1.2013 «Ανασύσταση Επιτροπής Μέτρων 
Εξυγίανσης και ανάθεση αρμοδιοτήτων» (ΦΕΚ Β' 13), 
γ) το ν. 3601/2007 «Ανάληψη και άσκηση δραστηριοτή¬ 
των από τα πιστωτικά ιδρύματα, επάρκεια ιδίων κεφα¬ 
λαίων των πιστωτικών ιδρυμάτων και των επιχειρήσεων 
παροχής επενδυτικών υπηρεσιών και λοιπές διατάξεις» 
(ΦΕΚ Α’ 178), όπως ισχύει, και ιδιαίτερα τις διατάξεις των 
άρθρων 63Β, 63Δ και 69 παρ. 3 αυτού, 
δ) το ν. 4051/2012 «Ρυθμίσεις συνταξιοδοτικού περιε¬ 
χομένου και άλλες επείγουσες ρυθμίσεις εφαρμογής 
του Μνημονίου Συνεννόησης του ν. 4046/2012», όπως 
ισχύει, και ιδιαίτερα τις διατάξεις του άρθρου 9, παρ. 
15 αυτού (ΦΕΚ Α' 40), 

ε) την απόφαση ΕΠΑΘ 85/1/26.7.2013 «Ανάκληση της 
άδειας λειτουργίας του πιστωτικού ιδρύματος με την 
επωνυμία «ΤΡΑΠΕΖΑ ΡΒΟΒΑΝΚ Α.Ε.», τερματισμός του 
έργου του επιτρόπου, θέση του πιστωτικού ιδρύματος 
σε ειδική εκκαθάριση και διορισμός ειδικού εκκαθαρι- 
στή», 

στ) την απόφαση της ΕΜΕ 12/1/26.7.2013 «Εντολή μετα¬ 
βίβασης περιουσιακών στοιχείων του υπό ειδική εκκαθά¬ 


ριση πιστωτικού ιδρύματος με την επωνυμία «ΤΡΑΠΕΖΑ 
ΡΒΟΒΑΝΚ Α.Ε.» στο πιστωτικό ίδρυμα με την επωνυμία 
«ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», 

ζ) την από 26.7.2013 σχετική εισήγηση της Μονάδας 
Εξυγίανσης Πιστωτικών Ιδρυμάτων της Τράπεζας της 
Ελλάδος 

ΕΠΕΙΔΗ 

ί) κατόπιν της υπό στοιχείο στ) Απόφασης ΕΜΕ, που 
υποχρέωσε τον ειδικό εκκαθαριστή του πιστωτικού 
ιδρύματος με την επωνυμία «ΤΡΑΠΕΖΑ ΡΒΟΒΑΝΚ Α.Ε.» 
στη μεταβίβαση των καθορισθέντων στην ίδια Απόφα¬ 
ση περιουσιακών στοιχείων στο πιστωτικό ίδρυμα με 
την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», 
η αξία αυτών των περιουσιακών στοιχείων πρέπει να 
αποτιμηθεί προσωρινώς από την Τράπεζα της Ελλάδος 
με βάση τα υπάρχοντα στοιχεία, η δε οριστική αποτί¬ 
μηση πρόκειται να γίνει μετά την υποβολή σχετικής 
έκθεσης αποτίμησης κατά την παρ. 4 του άρθρου 63Δ 
του ν. 3601/2007. Γ ια την κατά τα ανωτέρω προσωρινή 
αποτίμηση: α) η αξία των προς μεταβίβαση στοιχείων 
του ενεργητικού του υπό ειδική εκκαθάριση πιστωτικού 
ιδρύματος με την επωνυμία «ΤΡΑΠΕΖΑ ΡΒΟΒΑΝΚ Α.Ε.» 
αποτιμάται στην αξία με την οποία είναι εγγεγραμμένα 
στα οικεία λογιστικά βιβλία την 31.3.2013, εκτός από 
το δανειακό χαρτοφυλάκιο, το οποίο αποτιμάται στην 
αξία με την οποία εμφανίζεται εγγεγραμμένο στα οι¬ 
κεία λογιστικά βιβλία την 31.3.2013 πριν τη διενέργεια 
προβλέψεων, απομειωμένο κατά ποσό ευρώ διακοσίων 
ογδόντα έξι εκατομμυρίων εβδομήντα τριών χιλιάδων 
(€286.073.000), και β) η αξία των προς μεταβίβαση στοι¬ 
χείων παθητικού αποτιμάται στην αξία με την οποία 
είναι εγγεγραμμένα στα οικεία λογιστικά βιβλία την 
31.3.2013, 

ϋ) κατόπιν των ανωτέρω, η αξία των μεταβιβαζόμενων 
βάσει της ανωτέρω υπό στοιχείο στ) Απόφασης της 
ΕΜΕ στο πιστωτικό ίδρυμα με την επωνυμία «ΕΘΝΙΚΗ 
ΤΡΑΠΕΖΑ ΤΗΣ ΕΛΛΑΔΟΣ Α,Ε.» στοιχείων ενεργητικού 
του υπό ειδική εκκαθάριση πιστωτικού ιδρύματος με την 
επωνυμία «ΤΡΑΠΕΖΑ ΡΒΟΒΑΝΚ Α.Ε.» αποτιμάται προσω¬ 
ρινούς σε ποσό ευρώ δύο δισεκατομμυρίων εννιακοσίων 
εξήντα ενός εκατομμυρίων τριακοσίων ογδόντα επτά 
χιλιάδων (€ 2.961.387.000), η δε αξία των μεταβιβαζόμε¬ 
νων στοιχείων παθητικού αποτιμάται προσωρινώς σε 
ποσό ευρώ τριών δισεκατομμυρίων εκατόν ενενήντα 
οκτώ εκατομμυρίων εννιακοσίων τριάντα επτά χιλιάδων 
(€ 3.198.937.000) και επομένως προκύπτει ότι η αξία του 
μεταβιβαζόμενου παθητικού υπερβαίνει την αξία του 
μεταβιβαζόμενου ενεργητικού κατά ποσό ευρώ διακο- 
σίων τριάντα επτά εκατομμυρίων πεντακοσίων πενήντα 
χιλιάδων (€ 237.550.000), 

μι) βάσει του άρθρου 9 παράγραφος 15 του ν. 4051/2012 
όπως ισχύει, μέχρι την 31.12.2013 το Ταμείο Χρηματο¬ 
πιστωτικής Σταθερότητας θα καταβάλει το ποσό που 
θα κατέβαλε το ΤΕΚΕ κατά την παράγραφο 13 του 
άρθρου 63Δ και την παράγραφο 7 του άρθρου 63Ε του 
ν. 3601/2007, όπως ισχύουν. Στην περίπτωση αυτή το 
Ταμείο Χρηματοπιστωτικής Σταθερότητας αποκτά την 
αξίωση και το προνόμιο του ΤΕΚΕ κατά την παράγραφο 


4 του άρθρου 13Α του ν. 3746/2009, όπως ισχύει, κατά 
του υπό ειδική εκκαθάριση πιστωτικού ιδρύματος με την 
επωνυμία «ΤΡΑΠΕΖΑ ΡΒΟΒΑΝΚ Α.Ε.» προς απόδοση του 
καταβληθέντος ποσού, αποφασίζει: 

να καθορίσει τη διαφορά μεταξύ της, σύμφωνα με 
τα ανωτέρω, προσωρινώς αποτιμηθείσας αξίας των 
μεταβιβαζόμενων στο πιστωτικό ίδρυμα με την επω¬ 
νυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» στοιχεί¬ 
ων παθητικού του υπό ειδική εκκαθάριση πιστωτικού 
ιδρύματος με την επωνυμία «ΤΡΑΠΕΖΑ ΡΒΟΒΑΝΚ Α.Ε.» 
και της προσωρινώς αποτιμηθείσας αξίας των ομοίως 
μεταβιβαζόμενων στοιχείων ενεργητικού στο ποσό ευρώ 
διακοσίων τριάντα επτά εκατομμυρίων πεντακοσίων 
πενήντα χιλιάδων (€ 237.550.000). Το ποσό της διαφο¬ 
ράς αξίας των μεταβιβαζόμενων περιουσιακών στοιχεί¬ 
ων θα καταβληθεί από το Ταμείο Χρηματοπιστωτικής 
Σταθερότητας στο πιστωτικό ίδρυμα με την επωνυμία 
«ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», σύμφωνα με 
τα οριζόμενα στο άρθρο 63Δ παρ. 13 του ν. 3601/2007, 
όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως και στον ιστότοπο της Τράπεζας της Ελ¬ 
λάδος. 

Η Πρόεδρος 

ΕΛΕΝΗ ΔΕΝΔΡΙΝΟΥ-ΛΟΥΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-ιπαΜ: ννβόπ3δίβΓ.βί@βί.9Γ 

